open-index/open-wikipedia-markdown huggingface dataset:
Palatium Luxemburgi

**Palatium Luxemburgi** (Francogallice *Palais du Luxembourg*) est castellum Lutetiense hortis bellis circumdatum.

## Historia
Palatium ex anno 1612 pro Maria Medicaea, vidua Henrici IV ab Iacobo de Brosse constructum est. Genere rustico Florentino nomen suum trahit a pristino possessore, duce de Luxemburgo-Piney. Usque ad res novas Francicas ibi varii principes regii habitaverunt, antequam omnia carceri essent. Inde ab anno 1795 in situi residebant Directorium et Consulatus rectio. 

Anno autem 1804, Chalgrin castellum adaptavit pro Senatu et annis inter 1831 et 1844 de Gisors pro camera nobilium. Usque annum 1870 iterum senatus ibi conveniebat. Postea inerant e.g. officium Praefecturae Sequanensis et museum tabularum statuarumque opificum Francogallicorum. Artificia omnia decem annis post in Museum Lupariense transportanda erant, ad quod museum curatores Petri Pauli Rubens imagines XXI de reginae Mariae historia, sic dictam *Pinacothecam Luxemburgensem,* abalienari iusserunt.

Inter res postea mutatas picturae Eugenii Delacroix in bibliotheca palatii eminent.

## Bibliographia
* Sarah Galletti: *Le Palais du Luxembourg de Marie de Médicis (1611–1631)*. Picard, Lutetiae 2012, ISBN 978-2-7084-0935-4 (Recensetur apud sehepunkte.de)
* Louis Batiffol, *Marie de Médicis et le palais du Luxembourg*, dans ''La Revue de l'art ancien et moderne*, 1905, p. 217-232, in interreti hic
* Jacques Thuillier, *La Galerie de Marie de Médicis : peinture, poétique et politique*, Florentiae 1983, p. 249-266.  
* Ouvrage collectif (sous la dir. de Marie-Noëlle Baudouin-Matusrek), *Marie de Médicis et le palais du Luxembourg'', Lutetiae, Délégation à l'action artistique de la ville de Paris, 1992.
* *Le Sénat. Palais et jardins du Luxembourg*, Imprimerie nationale Éditions, 1994, ISBN 2-11-081369-5.

## Nexus externi
* De palatii huius historia 

Categoria:Castella
Categoria:Lutetia
Enzymum angiotensinum convertens 2

**Enzymum angiotensinum convertens 2** (*ACE2*) (numerus EC: 3.4.17.23) est enzymum, quod proangiotensinum (seu angiotensinum I) in angiotensinum (1-7) convertit. 

Enzymum praecipue in cellulis endothelialibus cordis renumque exprimitur.

Enzymum angiotensinum convertens 2 est scopus viri SARS-CoV-2 (*coronaviri novi*), at non medicamentorum ut inhibitorum enzymi angiotensinum convertentis.

## Genetica 
Genum enzymi angiotensinum convertentis, *ACE2* nominatum, in hominibus in chromosomate X invenitur. 

## Effectus enzymi physiologicus 
Enzymum angiotensinum convertens 2 proangiotensinum (angiotensinum I) in angiotensinum (1-7) convertit.
### Angiotensini 
Angiotensini est grex hormonum peptidorum. Ex angiotensinogeno praecursore hormonum (prohormone; sine effectu physiologico) in *iecore* ob hormon renini angiotensinum I generatur. Imprimis in *pulmonibus* angiotensinum I in angiotensinum II ob enzymum angiotensinum convertens (ACE) convertitur.

## ACE2 porta intrandi viri SARS-CoV-2 
SARS-coronaviri receptorium ad enzymum ACE2 appellunt.

* Cor
* COVID-19

## Notae 
Categoria:Enzyma
Categoria:Hydrolases
Cochleatorstrum

thumb|Cochleatorstrum rimosum.
**Cochleatorstrum** est instrumentum, aut manuale aut electricum, quod ad cochleas instruendas amovendasque adhibetur. Solito cochleatorstro simplici sunt manubrium et hastile, extremo fine quem utens in caput cochleae inserit antequam manubrium torquet.
[thumb|upright=0.8|left|Variae cochleatorstrorum Robertsonianorum [magnitudo|magntudines.]]
thumb|upright=0.8|Cochleatorstra "manubriis perfectis."
thumb|upright=0.5|Cochleatorstrum Robertsonianum.
[thumb|upright=0.5|Cochleatorstrum manubrio [latex|laticis.]]
thumb|upright=0.5|Capita Phillipsiana et Frearsoniana comparata.

Hastile plerumque chalybe robusto fabricatur ut inclinationi ac torquendo resistat. Apex durus reddi potest ut usui resistat. Manubria plerumque ligno, metallo, plasticove fabricantur, et saepe transversa sunt hexagonalia, quadrata, vel ovata ad comprehensionem meliorem faciendam atque ad instrumentum prohibendum ne depositum volvat.

Nonnullis cochleatorstris manualibus sunt capita quae, ut sese accommodent ad contactum in extremo hastilis fine situm, permutari possunt. Quibus saepe sunt manubria cava, quibus varia capitum genera et magnitudines sunt.

## Notae
## Bibliographia
*Bruce, Sinclar. 1969. "At the Turn of a Screw: William Sellers, the Franklin Institute, and a Standard American Thread." *Technology and Culture* 10: 34.
*Capotosto, Rosario. 1996. "Screwdriver Basics." *Popular Mechanics* 173, no. 12 (December): 82–83. ISSN 0032-4558.
*Dixit, Uday Shanker, Manjuri Hazarika, et J. Paulo Davim. 2017. *A Brief History of Mechanical Engineering.* Springer International Publishing.
*Hanson, Anders. 2010. *Screwdrivers.* Edinae Minnesotae: ABDO Publishing Company. ISBN 9781604535853.
*Rybczynski, Witold. 2000. *One Good Turn: A Natural History of the Screwdriver and the Screw.* Novi Eboraci: Scribner. ISBN 978-0-684-86729-8. LCCN 00036988. OCLC 462234518.

* Heron Alexandrinus
* Rota et axis

## Nexus externi
*Klein Tools. "Proper Use and Care of Hand Tools: Screwdrivers." Archivum.

Categoria:Instrumenta
Paulus Elvstrøm

[thumb|upright=0.8|Paulus Elvstrøm circa [1972.]]
[thumb|upright=0.8|Elvstrøm in [Olympia aestiva 1960|Olympiis aestivis 1960.]]
[thumb|upright=0.8|Elvstrøm in [Olympia aestiva 1960|Olympiis aestivis 1960.]]
**Paulus Bert Elvstrøm** (natus Hellerup Daniae 25 Februarii 1928; ibidem mortuus 7 Decembris 2016) fuit navigationis lusoriae peritus Danicus, qui Olympionices quattuor clipeos aureos Olympicos et tredecim titulos mundanos vicit in variis navium classibus, inter quas erant Snipe, Soling, Star, Flying Dutchman, et Finn.

Elvstrøm in octo ludis Olympicis certabat, ab 1948 ad 1988, unus e sex hominibus (alii sunt Beniaminus Ainslie nauta, Michael Phelps natator, Kaori Icho luctor, et athletae Carolus Lewis in saltu in longitudinem et Albertus Oerter in iactu disci), qui quattuor clipeos aureos continuos solum vicit (1948–1960), primum in Firefly, et tum in Finn.

## Palmae
Elvstrøm clipeos in mundanis victoriae titulis generum Finn, 505, Snipe, Flying Dutchman, 5.5 Metre, Star, Soling Tornado, et Half Ton.

*Elvstrøm 717

## Notae
## Bibliographia
*Elvstrøm, Paul. 1967. *Expert dinghy and keelboat racing.* Sicagi: Quadrangle Books.
*Elvstrøm, Paul. 1967. *Paul Elvström explique les nouvelles règles de course, 1965-1968.* Lutetiae: R. Laffont.
*Elvstrøm, Paul. 1970. *Elvström speaks: to his sailing friends on his life and racing career,* ed. cum praefatione a Richard Creagh-Osborne. Lymington Hantoniae: Nautical Publishing Company. ISBN 0245598510.
*Elvstrøm, Paul. 1997. *Paul Elvstrøm explains the racing rules of sailing.* Camdeni Cenomannicae: International Marine. ISSN 2328-2835

## Nexus externi
*"Sailing's Greatest."

Categoria:Athletae Daniae
Categoria:Auctores Anglici
Categoria:Incolae Daniae
Categoria:Ingeniarii
Categoria:Olympionicae
Categoria:Scriptores Daniae
Canonicus

[thumb|Canonici [Ecclesia cathedralis Sancti Salvatoris Brugensis|ecclesiae cathedralis Sancti Salvatoris Brugensis]]
**Canonicus** (Graece )  est clericus qui officio in ecclesia cathedrali vel collegiata fungitur, ita appellata quia vitam secundum canonem vel regulam ecclesiae ducit. Saepe praebendam ab ecclesia accipit et praebendiarius appellatur. Titulus *canonicus* in Ecclesia Catholica Romana et ecclesiis Communionis Anglicanae in usu est.

Distinguuntur canonici saeculares, qui res privatas habent, et canonici regulares vel Augustiniani, qui monachis similes in communi vivunt. Inter canonicos saeculares sunt canonici *residentiarii*, *non-residentiarii* vel *honorarii*, *laici*, *minores*, ac *professores*.

## Notae 
## Bibliographia 
* Cross, F. L.; Livingstone, E. A., editores. "Canon". In *The Oxford Dictionary of the Christian Church*. Oxoniae: Oxford University Press, 2005.

## Nexus externi 
* "Canonicorum coetus", 
* 

Categoria:Hierarchia Catholica
Categoria:Munera ecclesiastica Anglicana
Universitas publica regionis Tocantinensis Maragnani

**Universitas publica regionis Tocantinensis Maragnani** (Lusitanice *Universidade Estadual da Região Tocantina do Maranhão*), est universitas publica Brasiliae. Anno 2016 in urbe Imperatricis constituta est. Discipulos 67&nbsp;329 (quorum 55&nbsp;787 graduandos) atque docentes 3&nbsp;821 anno 2012 habuit.

## Nexus externi 
* Situs interretialis universitatis proprius.

## Notae
Categoria:Constituta 2016
Categoria:Maragnanum
Categoria:Universitates Brasiliae
Urbs Imperatricis

**Urbs Imperatricis** (Lusitane *Imperatriz*) est secunda a maxima urbe provinciae Maragnanensis Brasiliae. In meridiana parte provinciae, in confinio cum provincia Tocantinensi sita est. In ripa dextra fluvii  Tocantinensis patet. Via a Belem de Para in Brasíliopolim trans urbem transit. 

Ex Teresia Christina, imperatrice et uxore Petri II imperatoris appellatur.

Universitas publica regionis Tocantinensis Maragnani in urbe Imperatricis anno 2016 constituta est.

## Notae
## Nexus externi
* Situs proprius

Categoria:Amazonia
Categoria:Civitas Tocantinensis
Categoria:Maragnanum
Categoria:Urbes Brasiliae
Ecclesia collegiata

[thumb|Ecclesia collegiata [Tumensis in Polonia]]
[thumb|upright=0.8|[Abbatia Westmonasteriensis, nunc ecclesia collegiata]]
**Ecclesia collegiata** vel **collegialis** est ecclesia Christiana quae collegium vel capitulum canonicorum habet. Praecipue dicitur de ecclesia quae collegium habet sed quae, ecclesiae cathedrali dissimilis, sedes episcopi non est. Tales ecclesiae in Ecclesia Catholica Romana et ecclesiis Communionis Anglicanae reperiuntur, quamquam in reformatione Anglica plurimae abolitae sunt.

## Notae 
## Nexus externi 
* 

Categoria:Ecclesiae
Categoria:Munera ecclesiastica Catholica Romana
Kasimus Soleimani

**Kasimus Soleimani** (vulgo *Qasem Soleimani*, litteris Arabicis قاسم سلیمانی), natus  in vico die 11 Martii 1957; mortuus Bagdati die 3 Ianuarii 2020) fuit miles Iranicus in Corpore Custodiae Rerum Novarum Islamicarum et caput eius Catervae Hierosolymitanae (Persice سپاه قدس‎ *sepāh-e qods*), cui est peregre modo celato operare.

Homo potentissimus Iraniae post Alim Khamenei supremum ducem habebatur. Die 3 Ianuarii 2020 a teleplano militari Americano Bagdati in Iraca interfectus est.

## Nexus externi 
Categoria:Incolae Iraniae
Categoria:Milites
Ludovicus Albertus Lacalle Pou

**Ludovicus Albertus Lacalle Pou**, nomine pleno vulgari *Luis Alberto Alejandro Aparicio Lacalle Pou* (in urbe Montis Videi die 11 Augusti 1973 natus) est politicus Uruguaiae.

Filius est Ludovici Alberti Lacalle, qui praeses Uruguaiae ab anno 1990 ad 1995 meruerit, politicaeque Iuliae Pou. Alumnus est scholarum Britannicarum et universitatis Catholicae Uruguaianae in urbe natali. Legatus estab anno 1999 camerae repraesentantium Uruguaianae, cui ab anno 2011 praesedit. Praesidatum patriae bis petivit, annis 2014 et 2019. Denuo victor praeses die 1 Martii 2020 inauguratus est.

## Nexus externi 
* 

Categoria:Nati 1973
Categoria:Homines vivi
Categoria:Politici Uruguaiae
Categoria:Duces civitatum
Categoria:Alumni Universitatis Catholicae Uruguaianae
Abbatia Westmonasteriensis

thumb|Frons occidentalis abbatiae Westmonasteriensis
**Abbatia Westmonasteriensis** (Anglice *Westminster Abbey*), sollemniter **ecclesia collegiata Sancti Petri Westmonasteriensis** appellata, est magna ecclesia operis francigeni vel gothici quae Westmonasterii in urbe stat, a Palatio Westmonasteriensi ad occidentem versus, inter intima Londinii suburbia. Hic reges Angliae, dein Britanniae, coronati et sepulti sunt. Monasterium Benedictinum anno 960 conditum est, sed aedificium praesens saeculo XIII constructum est. Fanum sancti Edwardi Confessoris, regis Anglorum anno 1066 mortui, ibi frequentabatur. Abbatia ipsa anno 1539 dissoluta, ab anno 1540 ad 1556 ecclesia fuit cathedralis, deinde ab anno 1560 ecclesia collegiata et "regia peculiaris", nam ipsi monarchae subiecta est.

Restitutionem ecclesiae Iacobus Wyatt anno 1803, rursus in sacello Nostrae Dominae ab 1808 usque in 1813 curavit. Restitutiones plures ab anno 1827 Eduardus Blore, ab 1849 Georgius Gilbertus Scott, ab 1879 Ioannes Loughborough Pearson direxerunt, atque ab 1897 Ioannes Thomas Micklethwaite. Huius successor Gulielmus Ricardus Lethaby, qui ab anno 1906 mensor abbatiae meruit, de restructionibus saeculo XIX factis severe animadvertit.

Ab hac haud longe distat ecclesia cathedralis Vestmonasteriensis Catholicorum, anno 1910 consecrata.

## Notae 
## Bibliographia 
* E. T. Bradley, ed., *Annals of Westminster Abbey*. Londinii: Cassell, 1898 Textus apud *Internet Archive*
* Thomas Cocke, *900 Years: The Restorations of Westminster Abbey*. Londinii: Harvey Miller, 1995
* Charles Hiatt, *Westminster Abbey: A short history and description of the church and conventual buildings with notes on the monuments*. Londinii: Bell, 1902 Textus apud *Internet Archive*
* 
* J. T. Micklethwaite, "On the Abbey Buildings at Westminster" in E. T. Bradley, ed., *Annals of Westminster Abbey* (Londinii: Cassell, 1898) pp. 380-393
* "Westminster Abbey" in *The Ecclesiologist* vol. 3 no. 31/32 (1844) pp. 97-101

## Nexus externi 
* 

* Situs publicus 
* 

Categoria:Abbatiae Angliae
Categoria:Ecclesiae cathedrales Angliae
Categoria:Westmonasterium
Alexander Giammattei

**Alexander Giammattei**, nomine pleno vulgari *Alejandro Eduardo Giammattei Falla* ( in urbe Guatimalensi natus die 9 Martii 1956) est politicus Guatimaliae. Alumnus est lycei Guatimalae et universitatis Carolinae iin urbe natali. A die 14 Ianuarii 2020 praeses patriae meret.

## Nexus externi 
* 

Categoria:Nati 1956
Categoria:Homines vivi
Categoria:Politici Guatimaliae
Categoria:Duces civitatum
Categoria:Alumni Universitatis Carolinae Guatemalensis
Categoria:Alumni Lycei Guatimalae
Camena (discretiva)

**Camena** potest esse:
* una ex Camenis, deabus Romanis fontium aquarum, deinde cum Musis coniunctis
* Camena (Germania), urbs Rhenaniae Septentrionalis-Vestfaliae
Clupea harengus

***Clupea harengus*** est species piscium familiae Clupeidarum ordinis Clupeiformium, in oceano Atlantico tam orientali quam occidentali crebriter habitans, ibique a piscatoribus assidue quaesita. Harengi in aquis frigidis sinuum Sancti Laurentii et Cenomannici, marium Verginii, Hibernici, Britannici, Germanici, Baltici congregare solent.

Harengi fumati siccatique alleces sori Latine appellantur.

## Notae 
## Bibliographia 
[thumb|*[Rollmops*]]
; Fontes antiquiores
* 1803 : Grimod de la Reynière et al., *Almanach des gourmands* vol. 1 (2a ed. Lutetiae, 1803) pp. 145-146

;Eruditio
* Philip Oltermann, "'Our worst-case scenario is Britain's too': German fears for fishing industry" in *The Guardian* (9 Martii 2020)
* Nils Stord, "Barrrels and bundles of herring" in Alexander Fenton, Janken Myrdal, edd., *Food and drink and travelling accessories: essays in honour of Gösta Berg* (Edinburgi: John Donald, 1988) pp. 76-90

## Nexus externi 
Categoria:Pisces commercii
Categoria:Pisces Oceani Atlantici
Categoria:Clupeidae
Categoria:Species animalium
Elias Fakhfakh

**Elias Fakhfakh** (Arabice إلياس الفخفاخ - *Ilyās al-Faḫfāḫ*, anno 1972 natus) est politicus Tunesiae.

Ingeniariae studuit Sfax in urbe apud Scholam nationalem ingeniariae, deinde apud Institutum nationale scientiarum adhibitarum Lugdunense et universitatem iuxta Aivreum. In Europa apud societatem petroleariam *Total*, sed ab anno 2004 patriam reditus apud *Cortrel* operam dedit. In rebus politicis agens a die 20 Decembris 2011 minister a peregrinatione, a die 19 Decembris 2012 minister a vectigalibus factus, hoc munere usque in 29 Ianuarii 2014 functus est. A die 27 Februarii 2020, suadente praeside Kais Saied, primus minister Tunesiae meret.

## Bibliographia 
* Mohamed Haddad, "La Tunisie se dote enfin d’un gouvernement, plus de quatre mois après les législatives" in *Le Monde Afrique* (27 Februarii 2020)

## Nexus externi 
* 

Categoria:Nati 1972
Categoria:Homines vivi
Categoria:Gubernatores civitatum
Categoria:Ministri vectigalium
Categoria:Ingeniarii
Categoria:Alumni Scholae Nationalis Ingeniariae (Sfax)
Categoria:Alumni Instituti Nationalis Scientiarum Adhibitarum Lugdunensis
Categoria:Alumni Universitatis iuxta Aivreum
Marcus Sedwill

**Marcus Sedwill**, vulgo plenius *Sir Mark Philip Sedwill* (Ealing inter suburbia Londiniensia natus die 21 Octobris 1964) est legatus et magistratus regni Britanniarum.

Alumnus est universitatis Sancti Andreae apud Scotos universitatisque Oxoniensis. Ab anno 1991 in Aegypto, Iraca, Cypro, Pakistania excubuit. Legatus est Afganiae propter regnum Britanniarum ab 2009, deinde propter Consociationem ex pacto Atlantico Septentrionali ab anno 2010. In Angliam reditus consiliarius a securitate nationali anno 2017, deinde secretarius a consilio anno 2018 factus est, primis ministris Theresa May et Borisio Johnson.

## Bibliographia 
[thumb|upright=1.25|Marcus Sedwill (ad sinistram) cum Gulielmo Smith tribuno militari [Civitates Foederatae Americae|Americano anno 2010 in Afgania de rebus tacticis colloquens]]
* Rajeev Syal, "Mark Sedwill to step down as UK's top civil servant" in *The Guardian* (29 Iunii 2020)
* Alex Wickham, Alberto Nardelli, "“Boris's Lackey” Or The Civil Service’s Moral Compass? Mark Sedwill Finds Himself Where No Cabinet Secretary Wants To Be" (4 Martii 2020) apud *BuzzFeed*

## Nexus externi 
* "Cabinet secretary Mark Sedwill to be questioned by MPs" in *The Guardian Live News* (10 Martii 2020; vide paginas 6-8)

Categoria:Magistratus Britanniae
Categoria:Legati Britanniae
Categoria:Nati 1964
Categoria:Homines vivi
Categoria:Alumni Universitatis Sancti Andreae apud Scotos
Categoria:Alumni Universitatis Oxoniensis
Categoria:Magistratus Consociationis ex pacto Atlantico Septentrionali
Protocollum translationis hypertextuum

[thumb|upright=0.8|[Logotypus protocolli.]]
[thumb|upright=0.8|[Timotheus Ioannes Berners-Lee|Timotheus Berners-Lee Eques anno 2014.]]
**Protocollum translationis hypertextuum** (Anglice *Hypertext Transfer Protocol,* imminutum *HTTP*) est protocollum adhibitionum distributis collaborativisque hypermediorum systematibus informationis dicatum. Quod protocollum fundamenta constituit communicationis datorum in tela totius terrae, ubi instrumenta hypertextualia hypernexus ad alias opes comprehendunt, ad quas interretiarius facile penetrare potest, exempli gratia per murem deprimendum, vel monitorium in navigatro leviter feriendum. Evolutio protocolli translationis hypertextuum a Timotheo Berners-Lee, ingeniario informaticaeque perito in CERN laborans anno 1989 coepit.

*HTTPS
*ICANN
*IPv6
*Interoperabilitas
*Protocollum interretiale
*Reticulum computatrale

## Notae
## Bibliographia
*Fielding, Roy T., James Gettys, Jeffrey C. Mogul, Henrik Frystyk Nielsen, Larry Masinter, Paul J. Leach, et Tim Berners-Lee. 1999. "Hypertext Transfer Protocol – HTTP/1.1." *Internet Engineering Task Force,* Iunius 1999.
*Gourley, David, et Brian Totty, cum Marjorie Sayer et al. 2002. *HTTP : the definitive guide.* Pecini et Sebastopol Californiae: O'Reilly. ISBN 1565925092.
*Ludin, Stephen, et Javier Garza. 2017. *Learning HTTP/2 : a practical guide for beginners.* Pecini et Bostoniae: O'Reilly. ISBN 1491962445, ISBN 9781491962442.
*Pollard, Barry. 2019. *HTTP/2 in action.* Shelter Island Novi Eboraci: Manning Publications Company. ISBN 9781617295164, ISBN 1617295167.
*Shiflett, Chris. 2003. ''HTTP developer's handbook.* Indianapoli Indianae: Sams. ISBN 0672324547.
*Tanenbaum, Andrew S., et David J. Wetherall. 2011. *Computer networks.* Ed. quinta. Bostoniae: Pearson Prentice Hall. ISBN 9780132126953, ISBN 0132126958 .
*Wang, Paul S. 2016. *From computing to computational thinking.'' Boca Raton Floridae: CRC Press, Taylor & Francis Group. ISBN 1482217651, ISBN 9781482217650.

## Nexus externi
* Historia HTTP.
* De designatione HTTP.
* Instrumenta classica de prima protocolli historia.
*De HTTP 0.9, anno 1991 in usu introducto.
*"HTTP/2 Website Online Tester."

Categoria:Interrete
Categoria:Tela totius terrae
Categoria:Terminologia interretialis
Insulae Diomedis

thumb|Insulae Diomedis a septentrione visae, mense Iulio anni 2006
**Insulae Diomedis** sunt duae insulae necnon aliquot rupes in freto Beringiano inter Alascam et Tschucotiam sitae. 

Insula orientalis vel insula Diomedis minor (vel etiam *insula Krusenstern*, nomine Ioannis Krusenstern appellata) ad Alascam pertinet. Insula occidentalis vel insula Diomedis maior (vel etiam *insula Ratmanov*) pars districtus autonomi Tschucotici Russiae est.  Inter insulas fretum 3750 m latitudinis patet, per quod linea commutationis diei transit.

A Symeone Dezhnev insulae apertae sunt anno 1648. Anno 1732 die 16 Augusti, i.e. die sancti Diomedis, expeditio Viti Beringii insulas visitavit et nomen Diomedis dedit. Anno 1732 primo in charta certe signatae sunt ab Ioanne Fedorov et Michaele Gvozdev.

## Notae
## Nexus externi
Diomedis
Diomedis
Categoria:Mare Beringianum
Categoria:Districtus autonomus Tschucoticus
Categoria:Alasca
Categoria:Insulae Oceani Pacifici
Alexander Voronkov

**Alexander Ioannis filius Voronkov** anno 1887 natus et anno 1965 mortuus, historicus et bibliographus Russicus fuit. In seminario orthodoxo Tulae et in Universitate Moscuensi educatus, in gymnasiis classicis et in Universitate Moscuensi (post Bellum Orbis terrarum posteriorem) docebat. Indicem bibliographicum operum Russicorum de antiquitate classica ab anno 1895 ad 1959 editorum composuit.

## Notae
## Bibliographia
* Александр Иванович Воронков (1887–1965) // Вестник древней истории. 1965. № 2 (92). С. 244. 

## Nexus externi
* Alexandri Voronkov index bibliographicus 
* De Alexandro Voronkov 

Categoria:Incolae Imperii Russici
Categoria:Incolae Moscuae
Categoria:Incolae Unionis Sovieticae
Categoria:Professores Universitatis Moscuensis
Categoria:Historici Russiae
Categoria:Bibliographi
Symeon Dezhnev

**Symeon Ioannis filius Dežnëv** (saepe **Dezhnev**), anno 1605 prope Pinegam regionis Archangelopolitanae natus et initio anni 1673 Moscuae mortuus, fuit nauta et explorator Russicus, qui primus inter Eurasiam et Americam per fretum Beringianum prope promunturium Dezhnevii navibus transit et diversas continentes eas esse invenit. 

Anno 1642 in exercitu Michaelis Stadukhin erat, qui Colymam flumen invenit. Anno 1648 cum Theodoto Popov ex ostio Colymae in mare exiit, plurimas naves perdidit, sed ad orientem navigans ad *Magnum nasum lapideum* (ut ipse dicebat), quod nunc promunturium Dezhnevii nominatur, adiit eumque circumiit. Ad meridiem ab ostio Anadyris fluminis navis Dezhnevii fracta est; ipse autem cum sociis nartis iter continuavit et *ostrog* Anadyrense condidit.

Litteras nescivit; libellus de itineribus Dezhnevii eo dictante conscriptum est. Quod in castello Iacutico servabantur et diu nemini notum erat; Vitus Bering id nescivit cogitabatque se primum per fretum Beringianum navigavisse.

## Notae
## Nexus externi
* Libellus Dezhnevii *de itinere Anadyrensi* 

Categoria:Exploratores Oceani Pacifici
Categoria:Exploratores Arcticae
Categoria:Exploratores Russici
Categoria:Exploratores Siberiae
Categoria:Exploratores Americae Septentrionalis
Categoria:Incolae Imperii Russici
Categoria:Nautae
Sura (discretiva)

**Sura** potest esse:
* Sura, pars posterior cruris
* Fibula, os minus cruris
* Sura sive Syra, mulier ex Syria
* Sura, fluvius Belgicae, Luxemburgi, Germaniae
* Sura, amnis influens in Rhenum
* Sura, fluvius Russiae
* Sura, capitulum Alcorani
* Surā, potio Indica antiqua

Fuerunt ita cognominati:
* Accius Sura, vir eruditus, ad quem Plin. 7. ep. 27. scripsit
* Mamilius Sura, quem uti suum fontem citat Plin. 18. *Hist. nat.* 16. 42. (143)
* Publius Cornelius Lentulus Sura, Catilinae socius et ob id in carcere necatus
* Lucius Licinius Sura (40–c. 108), senator Romanus
* Marcus Petronius Sura Septimianus (mortuus c. 190), senator Romanus
* Marcus Petronius Sura Mamertinus (mortuus c. 189), senator Romanus

## Notae
Syria (discretiva)

**Syria** potest esse:
* Syria, civitas hodierna
* Syria (regio), regio inter Asiam Minorem et Aegyptum, ferme Phoeniciam et Palaestinam, aliquando et terras ad orientem Euphratis comprehendens
* Assyria, regio et civitas antiqua

Provinciae Romanae variis temporibus:
* Syria (provincia Romana)
* Coele Syria, pars septentrionalis
* Syria Phoenice, pars meridiana
* Syria Palaestina, olim Iudaea
Promunturium Dezhnevii

thumb|Promunturium Dezhnevii, litus meridionale. Monumentum Dezhnevio in parte media videtur
**Promunturium Dezhnevii** (Russice *мыс Дежнёва*, Εscimaice *Тугнехалха*) est promunturium Tschucotiae, inter mare Beringianum oceani Pacifici et mare Tschukotense Oceani Arctici situm. Punctum extremum ad orientem Tschucotiae et Russiae et Asiae et Eurasiae totius est. 

A Symeone Dezhnev anno 1648 inventum est, sed cum expeditio Dezhnevii ignota manebat, ut *promunturium Tschucoticum* in tabulis signabatur. Iacobus Cook anno 1778 id *promunturium Orientale* appellavit. , qui per  totum primus anno 1879 pervenit, Dezhnevii nomen promunturio dari proposuit.

*Uelen* urbs in promunturio Dezhnevii sita est.

## Notae
## Nexus externi
Categoria:Oriens Extremus Russiae
Categoria:Districtus autonomus Tschucoticus
Categoria:Promunturia Russiae Asiaticae
Categoria:Mare Tschukotense
Alexander Ulybyšev

**Alexander Demetrii filius Ulybyšev** (Russice ''*; natus die 2 Ianuarii 1794, mortuus die 24 Ianuarii 1858) fuit scriptor musicusque Russicus, unus ex primis Russiae criticis musicis. In iuventute erat particeps societatis politicae "Lucernae Viridis", ubi anno 1819 utopicam suam fabulam *Somnium* (*Un rêve*) legit. Postea vitam Wolfgangi Amadei Mozart scripsit et patronus fuit Milis Balakirev.

## Notae
## Bibliographia 
* Niqueux, Michel. "L’utopie décembriste de A. Ulybyšev « Un rêve » (1819). Publication de l’original en français". *Cahiers du monde russe'' 50, no. 50/4 (15 Decembris 2009): 737–55.

## Nexus externi 
Categoria:Auctores Russici
Categoria:Incolae Imperii Russici
Categoria:Musici Russiae
Categoria:Scriptores Russiae
Codex ATC J01

**Codex ATC J01** est pars 
systematis classificationis Anatomici Therapeutici Chemicique
Ordinis Mundi Sanitarii antiinfectivorum ad usum internum, hic cum antiinfectivis ad usum systemicum. Decem gradus perscribuntur: 

*Per exemplum*: J01**E** Sulfonamida et Trimethoprimum

← ad gradum alteriorem

## Notae 
J
Antibioticum beta-lactamo

[thumb|Structura generalis [penicillinum|penicillinorum (supra) et cephalosporinorum (infra). Anulus lactamum rubre depictus.]]
**Antibiotica beta-lactamo** est grex antibioticorum cum anulo chemico lactamo ex quattuor atomis compositus. Includit derivata chemica penicillinorum, ac cephalosporina, monobactama, carbapenema, carbacephema.

Pleraque antibioticorum beta-lactamo virtutes suos perficiunt in parietibus bacteriorum, quibus synthesem parietum inhibent. Hodie grex antibioticorum beta-lactamo multipliciter adhibentur.

## Natura chemica 
thumb|2-Acetidinonum, beta-lactamum simplicissimum
Antibioticis beta-lactamo anulus chemicus ß-lactami inest. Anulo substantiae heterocyclicae membra modo quattuor (trium carbonii C, unius nitrogeni N) et grex chemicus carbonyli (vinculo duplici inter C et O: C=O) sunt.

## Exempla antibioticorum beta-lactamo 
* Penicillina: ut Methicillinum
* Cephalosporina (e. g. Ceftriaxonum, Cefpodoximum)
* Carbapenemia (ut Meropenemum)
* Monobactama (ut Aztreonamum)
* Inhibitores beta-lactamasis: (e. g. Sulbactamum, Tazobactamum)

## Notae 
Categoria:Antibiotica
!
Robertus Abela

**Robertus**, vulgo *Robert* **Abela** (natus die 7 Decembris 1977) est causidicus et politicus Melitae. 

Cortinae in urbe natus, Marzascalae educatus, filius est Georgii Abela qui praeses Melitae ab anno 2009 usque in 2014 meruerit. Alumnus est universitatis Melitensis. Legatus est parlamento ab anno 2017. Primo ministro Iosepho Muscat dimissionem suam proferente, Robertus Abela die 12 Ianuarii 2020 dux factionis Laboris electus, die insequenti primus minister factus est.

## Bibliographia 
* Keith Micallef, "Robert Abela: from backbencher to Prime Minister" in *Times of Malta* (12 Ianuarii 2020)

## Nexus externi 
Categoria:Nati 1977
Categoria:Homines vivi
Categoria:Politici Melitae
Categoria:Causidici
Categoria:Gubernatores civitatum
Categoria:Alumni Universitatis Melitensis
Aqua Emeritensis (Proserpina)

thumb|Relicta arcuationum aquae Emeritensis Miraculorum vel Proserpinae
**Aqua Emeritensis** dicta **Proserpina** (Hispanice: *Acueducto de Proserpina*) vel **Miraculorum** (Hispanice: *Acueducto de los Milagros*) est unus ex quattuor formis aetatis Romanae urbis Emeritae Augustae. Aedificatus est ductus saeculo I exeunte vel saeculo II ineunte, et putatur relictum saeculo V esse. Longitudinem habet plus quam 50km, et sunt ductus nunnullae relictae archaeologicae. Aqua urbem intrat cum praeclaro opere arcuato. 

Nomen Proserpinae non est vero nomen antiquum, sed fictio hodierna.

## Notae
## Bibliographia
* Fernández Casado, Carolus. 1972. *Los acueductos de España* Matrito 
* Feijoo Martínez, Iacobus, et Gaspar Rodríguez, Didacus. 2019. "Primeros avances sobre el estudio de dos nuevos tramos de conducciones en Mérida." *Cimbra* 415: 24-33. (Nexus ad textum) 
*Martínez Jiménez, Xaverius. 2019. *Aqueducts and Urbanism in post-Roman Hispania*. Gorgias Studies in Classical and Late Antiquity 26. Novae Caesareae 
*Sánchez López, Elena. & Martínez Jiménez, Xaverius. 2016. *Los Acueductos de Hispania: Construcción y Abandono*, Matrito.(Nexus ad textum) 

## Nexus externi
*Archaeologia Romana
*Hispania Romana

Categoria:Aedificia Romana antiqua
Categoria:Aquaeductus
Categoria:Monumenta Hispaniae
Categoria:Emerita Augusta
Wytschegda

**Wytschegda** (Russice *Вычегда, Vyčegda*, lingua Komiensi *Эжва, Èžva*) est flumen in re publica Komiensi et in regione Archangelopolitana Russiae. In iugo Timanico oritur, circiter 1130 chiliometra patet et in Duinam Borealem, cuius tributarius maximus est, prope Kollam (*Kotlas*) urbem effunditur. Per silvas et paludes aquas fert. Sysola et Solivytschegda et Iarenscum et aliae urbes ad Wytschegdam sitae sunt. Sysola er Vishera Wytschegdae accolae sunt.

## Notae 
## Nexus externi 
Categoria:Flumina Russiae Europaeae
Categoria:Komi (res publica)
Categoria:Regio Archangelopolitana
Categoria:Systema Duinae Borealis fluminis
Zeia

**Zeia** (Russice *Зея*) est flumen in regione Amurensi Russiae. In iugo *Stanovoi* incipit, circiter 1242 chiliometra patet et in Amurem, cuius tributarius maxima est, prope Evangelistriam urbem effunditur. Per montes usque ad ostium *Selemdži* fluvii aquas fert et post per planitiem elatam Amuro-Zeaensem. Amure maior in ostio suo Zeia est, sed tributarius eius putatur. Zeia urbs (prope quam et receptaculum aquae Zeiense aquam Zeiae colligit) et Libera urbs (*Svobodnyj*) aliaque ad Zeiam sitae sunt.

## Notae 
## Nexus externi 
Categoria:Flumina Russiae Asiaticae
Categoria:Regio Amurensis
Categoria:Systema Amuris fluminis
Index formarum Latinarum nominum Arabicorum Persicorumque

## Tabula 
## Notae 
## Nexus interni 
*Index nominum Latinorum Arabum Persarumque Medii Aevi

Categoria:Indices nominum
Categoria:Litterae Arabicae
!
Tagil

**Tagil** (Russice *Тагил*) est flumen in regione Sverdloviensi Russiae. Montibus Uralibus Mediis mediis prope montem *Pereval* et ''Novoural'sk* urbem incipit, circiter 414 chiliometra patet et in Turam prope *Bolotovskoje'' vicum effunditur. Parte superiore per montes it et cataractas habet. Tagil Superior et Tagil Inferior urbes ad Tagilem siti sunt.

## Notae 
## Nexus externi 
Categoria:Flumina Russiae Asiaticae
Categoria:Regio Sverdloviensis
Categoria:Systema Irtis fluminis
Tagil Inferior

**Tagil Inferior** (Russice *Нижний Тагил*) est urbs in regione Sverdloviensi Russiae, circiter 352 milia incolarum  habens. Regionis urbs secunda maxima est. In ripis Tagilis fluminis stat.

## Historia
Anno 1696 cuprum in montibus prope Tagilem flumen inventum est, anno 1714 fabricae metalleutices aedificari incipiunt. Anno 1722 ferrum primo factum est. In fabrica Tagilensi anno 1800 Euphemius Artamonov birotam primam fecit, anno 1833 Euphemius et Myron Čerepanov vaporitraham Russicam primam produxerunt. In numero urbium Tagil Inferior anno 1919 inclusum est. Tramina et tramviaria et saeculo XX hic construebantur.

## Notae
## Nexus externus 
Categoria:Urbes regionis Sverdloviensis
Categoria:Condita 1722
Penicillium

***Penicillium*** (a *penicillo*, ita dicta a forma sporocarpi) est genus fungorum ascomycotorum familiae Trichocomacearum quae magni momenti sunt in decompositioni naturali atque in fabricatione ciborum et medicamentorum. Saepe in forma mucoris in pane, fructibus, caseo aliisque cibis apparet. Aliquae species huius generis producunt penicillinum, quod est antibioticum.

## Species selectae 
* *Penicillium albocoremium*
* *Penicillium aurantiogriseum*
* *Penicillium bilaiae*
* *Penicillium camemberti*
* *Penicillium chrysogenum*
* *Penicillium claviforme*
* *Penicillium commune*
* *Penicillium crustosum*
* *Penicillium digitatum*
* *Penicillium echinulatum*
* *Penicillium expansum*
* *Penicillium funiculosum*
* *Penicillium glabrum*
* *Penicillium glaucum*
* *Penicillium imranianum*
* *Penicillium italicum*
* *Penicillium lacussarmientei*
* *Penicillium purpurogenum*
* *Penicillium roqueforti*
* *Penicillium stoloniferum*
* *Penicillium ulaiense*
* *Penicillium verrucosum*
* *Penicillium viridicatum*

## Nexus externi 
Categoria:Taxa Link
Categoria:Taxa 1809
Categoria:Genera fungorum
Categoria:Ascomycota
Prasinus

**Prasinus** (de Graeco πράσινος) est nomen coloris in scientia biologica usurpatum. Viridi colori prasinus propinquus est, sed interdum pallidiorem esse vel colori allii similem esse dicitur. 

*Prasini* et *veneti* factiones hippodromi Constantinopolitani celebres sunt.

## Notae
## Pinacotheca

Fasciculus:Aulacorhynchus prasinus -perching on branch-8a.jpg|Aulacorhynchus prasinus
Fasciculus:Varanus prasinus Oslo.jpg|Varanus prasinus
Fasciculus:Pseudomallada prasinus 05.jpg|Pseudomallada prasinus
Fasciculus:Gymnothorax prasinus (Yellow moray).jpg|Gymnothorax prasinus

## Nexus interni
* Viridis
* Virens
* Chlorus

Categoria:Colores biologiae
Myrtilus

[thumb|Hippodamia, Pelops, Oenomaus, Myrtilus circa aram pactum facientes (vas in [Apulia pictum). Adsunt etiam Aphrodite et Eros.]]
In mythologia Graeca **Myrtilus** erat auriga Oenomai, Pisanorum regis. Domino in quadrigarum certaminibus opem ferebat qui instituerat ut quicumque filiam suam Hippodamiam in matrimonium petebat aut primum patrem velocitate equorum vinceret aut moreretur. Quia autem equos Aquilone velociores possidebat omnes proci vincebantur et interficiebantur donec Pelops Tantali filius, sive dimidium regni sive, ut volunt alii, noctem unam cum Hippodamia pollicitus, Myrtilum corrupit, qui currus regii rota altera ut in certamine solveretur  effecit. Mortuo tamen Oenomao Pelops Hippodamiam quidem uxorem duxit sed promissa socio dare recusavit atque Myrtilum in mare praecipitavit, unde secundum nonnullos mythographos nomen Myrtoi maris ductum est. Certe dirae exsecrationes a Myrtilo tum adversus Pelopem nuncupatae in eius posteros redundasse atque horribile fatum Atridarum movisse saepe dicebantur

Certamen Pelopis et Oenomai in Iovis Olympici templi fastigio frontali sculptum erat, quia velut praeludium quadrigarum certaminum ludis Olympicis habitorum putabatur.
## Notae 
## Fontes
*Euripides, *Orestes* 988-994 et 1549
*Hyginus mythographus *Fabulae* 84.
*Nicolaus Damascenus, *Historiarum* fragmentum 10
*Pausanias libro octavo *Descriptionis Graeciae*, 14.10-12 necnon libro quinto 1.7 et sexto 20.17 et libro secundo 18.2.
*Plato, *Cratylus* 395c-d
*Seneca, *Thyestes* 139-43

## Plura legere si cupis 
* Pierre Cuvelier, ''Le mythe de Pélops et d'Hippodamie en Grèce ancienne : cultes, images, discours'', 2012 (dissertatio academica).

Categoria:Mythologia Graeca
Iohannes Philips

**Iohannes**, vulgo *John* **Philips** (natus die 30 Decembris 1676 ad Bampton comitatus Oxoniensis; Herefordiae mortuus die 15 Februarii 1709) fuit poëta Anglicus.

Alumnus fuit Collegii Wintoniensis, deinde Aedis Christi Oxoniensium, decano illis annis Henrico Aldrich. Ibi poëtam futurum Edmundum Smith cognovit.

Carmen eius parodicum, a lectoribus "The Splendid Shilling" nuncupatus (scilicet "Splendidus solidus") ipso nolente anno 1701 in collectaneo *A Collection of Poems* prodit sub titulo "In Imitation of Milton" sine nomine auctoris; quod opusculum Iosephus Addison "optimum linguae Anglicae carmen parodicum" laureavit. Opus maius anno 1708 edidit sub titulo *Cyder: a poem* quo versibus Miltonianis pomacium comitatus Herefordiensis minutim celebratur. Carmen breve Latinum ad patronum  dicavit.

## Carmina 
* 1701 : "In Imitation of Milton" ("The Splendid Shilling") in *A Collection of Poems*  (ed. 1702)
* 1705 : *Blenheim* (Textus apud Vicifontem)
* 1708 : "Bacchanalian Song" in *Oxford and Cambridge Miscellany Poems*
* 1708 : *Cyder: a poem* Textus apud *Internet Archive*
* ante 1715 : *Ode ad Henricum S. John*   (versio Anglica)
## Notae 
## Bibliographia 
* Charles Dunster, ed., *Cider: a poem in two books by John Philips*. Londini: Cadell, 1791 Textus
* "John Philips" in Samuel Johnson, *Lives of the Most Eminent English Poets* Textus editionis 1854
* George Sewell, ed., *Poems ... by Mr. John Philips*. Edinburgi, 1778 Textus apud *Internet Archive*
* Edmund Smith, *A Poem on the Death of Mr. John Philips*. Londinii: Bernard Lintott, 1710 citatio huius operis
* "Philips, John" in 

## Nexus externi 
* "John Philips" apud *Eighteenth-Century Poetry Archive*

Categoria:Auctores Anglici
Categoria:Poetae Angliae
Categoria:Nati 1676
Categoria:Mortui 1708
Categoria:Alumni Collegii Wintoniensis
Categoria:Alumni Universitatis Oxoniensis
Michael Roux

**Michael Roux** pater (Quadrigellis in Burgundia natus die 19 Aprilis 1941; mortuus iuxta Bray Berceriae die 11 Martii 2020) fuit coquus Franciae et Angliae. Frater fuit natu minor Alberti, pater Alani, patruus Michaelis iunioris.

Breve temporis spatium Lutetiae apud legationem Britannicam cum fratre laboravit, deinde in familia Caeciliae de Rothschild. Anno 1966, fratrem iterum secutus, Londinium petivit. Ibi anno insequenti tabernam *Le Gavroche* condiderunt, cuius inceptionem convivae Ava Gardner, Carolus Chaplin, Duglassius Fairbanks aliique famosi celebraverint. Ambo insuper tabernam *The Waterside Inn* Bray in oppido ad ripas Tamesis anno 1972 creaverunt, cuius coquinae ab anno 1984 Michael solus praesidebat (Alberto *Le Gavroche* taliter regente) usque in 2002, successore filio. Familia Roux omnium praecipua supremam artem Francorum culinariam in Angliam extendisse censetur.

## Scripta 
* 1983 (cum fratre) : *New Classic Cuisine*
* 1988 (cum fratre) : *At Home with the Roux Brothers*

## Notae 
## Bibliographia 
* Mattha Busby, "Michel Roux Sr, chef who reshaped British cooking, dies aged 78" in *The Guardian* (12 Martii 2020)
* Max Davidson, "Uninvited Guest: the Waterside Inn, Bray" in *Daily Mail* (23 Aprilis 2004)
* Tom Jaine, "Michel Roux obituary" in *The Guardian* (12 Martii 2020)
* Katherine Price, "Michel Roux dies aged 78" in *The Caterer* (12 Martii 2020)
* Oliver Thring, "How the Roux family educated the British palate" in *The Guardian* (21 Aprilis 2010)

## Nexus externi 
* Situs privatus

Categoria:Nati 1941
Categoria:Mortui 2020
Categoria:Artifices Franciae
Categoria:Artifices Angliae
Categoria:Coqui
Categoria:Popinarii
Iubilate Deo

**Iubilate Deo** potest esse:
* Psalmus 66 (65), "Iubilate Deo, omnis terra; / psalmum dicite nomini eius"
* Psalmus 100 (99), "Iubilate Deo, omnis terra; / servite Domino in laetitia"
Syria Palaestina

**Syria Palaestina** fuit provincia Imperii Romani ab anno 135 circiter ad annum 400. Nomen provinciae Iudaeae ad hoc commutum est postquam in Tertio Bello Iudaico rebellionem Barchochebae suppressa est. Denique Syria Palaestina divisa est in Palaestina Primam, Secundam, Tertiam.

## Bibliographia 
* Podella, Thomas, et Johannes Pahlitzsch. 2006. "Palaestina." In *Brill’s New Pauly*, editione interretiali.

## Nexus externi 
Categoria:Palaestina
Categoria:Provinciae Romanae
Categoria:Syria
Psalmus 66

[thumb|Versus quartus huius psalmi in inscriptione prope [Grand Canyon posita]]
**Psalmus 66** (enumeratione Graeca **psalmus 65** dictus) libri Psalmorum verbis "**Iubilate Deo**" incipit; etiam habet superscriptionem: "Magistro chori. Canticum. PSALMUS" (sic in Nova Vulgata). In hoc psalmo psalmista Deum laudat propter bonitatem ab eo Israëli ostensam.

Ioannes Calvinus, theologiae Reformationis fautor, sic argumentum psalmi descripsit:
Quanquam fieri potest ut Propheta unam praecipue liberationem sub persona Ecclesiae celebret, multiplices tamen gratias complectitur, quibus Deus electum populum persequi non destitit. Sicuti autem miseris et afflictis praedicat Divinitus allatam fuisse salutem: ita consolationis et patientiae materiam suggerit, examinatos fuisse dicens instar argenti, quum tyrannidi hostium subiecti fuerunt. In fine videtur privatim de se loqui, integritatis suae documentum proferens, quod fuerit a Deo exauditus, qui impios et sceleratos repudiat.

## Verba psalmi 
Haec sunt verba psalmi 66 (65) ex versione vulgata Clementina:

1 In finem. Canticum psalmi resurrectionis.
Iubilate Deo, omnis terra;
2 psalmum dicite nomini eius;
date gloriam laudi eius.
3 Dicite Deo: Quam terribilia sunt opera tua, Domine!
in multitudine virtutis tuae mentientur tibi inimici tui.
4 Omnis terra adoret te, et psallat tibi;
psalmum dicat nomini tuo.
5 Venite, et videte opera Dei:
terribilis in consiliis super filios hominum.
6 Qui convertit mare in aridam;
in flumine pertransibunt pede:
ibi laetabimur in ipso.
7 Qui dominatur in virtute sua in aeternum;
oculi eius super gentes respiciunt:
qui exasperant non exaltentur in semetipsis.
8 Benedicite, gentes, Deum nostrum,
et auditam facite vocem laudis eius:
9 qui posuit animam meam ad vitam,
et non dedit in commotionem pedes meos.
10 Quoniam probasti nos, Deus;
igne nos examinasti, sicut examinatur argentum.
11 Induxisti nos in laqueum;
posuisti tribulationes in dorso nostro;
12 imposuisti homines super capita nostra.
Transivimus per ignem et aquam,
et eduxisti nos in refrigerium.
13 Introibo in domum tuam in holocaustis;
reddam tibi vota mea 14 quae distinxerunt labia mea:
et locutum est os meum in tribulatione mea.
15 Holocausta medullata offeram tibi, cum incenso arietum;
offeram tibi boves cum hircis.
16 Venite, audite, et narrabo, omnes qui timetis Deum,
quanta fecit animae meae.
17 Ad ipsum ore meo clamavi,
et exaltavi sub lingua mea.
18 Iniquitatem si aspexi in corde meo,
non exaudiet Dominus.
19 Propterea exaudivit Deus,
et attendit voci deprecationis meae.
20 Benedictus Deus, qui non amovit orationem meam,
et misericordiam suam a me.

## Notae 
## Nexus externi 
* Psalmus 65 in versione Vulgata Stuttgartensi (iuxta Hebraicum)
* Psalmus 65 in Vulgata Clementina (versione Gallicana)
* Psalmus 66 in Nova Vulgata
* Psalmus 66 cum commentario Rashi 

Categoria:Liber Psalmorum
Muhyiddin Yassin

**Muhyddinus Yassinus** (vulgo **Muhyiddin Yassin**) in urbe Muar die 15 Maii 1947 natus est politicus regni Johor atque totius Malaesiae.

Alumnus est universitatis Malaicae. Legatus est conventu Johorensi a die 22 Aprilis 1986 ad 3 Augusti 1995, rursus a die 9 Maii 2018, primus minister regni Johor a die 13 Augusti 1986 usque in 1995 merens. In rebus foederativis legatus est parlamento Malaesiani a die 31 Iulii 1978 usque in 19 Iulii 1986 rursusque a die 7 Iunii 1995 hodie usque pro circulo Pagoh. Minister factus est ab iuventute die 4 Maii 1995, a commercio interno die 6 Decembris 1999, ab agricultura die 31 Martii 2004, a commercio externo die 18 Martii 2008, sub primis ministris 
Mahathir Mohamad et Abdullah Ahmad Badawi. Deinde minister ab eruditione primusque minister vicarius fuit a die 10 Aprilis 2009 usque ad 28 Iulii 2015, primo ministro Najib Razak. Ipse primus minister die 1 Martii 2020 factus est, antecessore Mahathir Mohamad. 

## Bibliographia 
* "PM defends Muhyiddin’s ‘Malay first’ statement" in *The Star* (2 Aprilis 2010)
* Rebecca Ratcliffe, "Has Malaysia's new PM inherited a poisoned chalice?" in *The Guardian* (13 Martii 2020)

## Nexus externi 
Categoria:Nati 1947
Categoria:Homines vivi
Categoria:Politici Malaesiae
Categoria:Gubernatores civitatum
Categoria:Ministri eruditionis
Categoria:Ministri commercii
Categoria:Ministri agriculturae
Categoria:Alumni Universitatis Malaicae
Aqua Augusta Emeritensis

thumb|Relicta specus aquae Auguatae Emeritensis.
**Aqua Augusta** Emeritensis (Hispanice: *Acueducto de Cornalvo*) est prima ex quattuor formis aetatis Romanae urbis Emeritae Augustae. Aedificatus est ductus saeculo I ineunte aetate Caesari Augusto, et putatur relictum saeculo V esse. Longitudinem habet plus quam 75km, et sunt ductus nunnullae relictae archaeologicae.

## Bibliographia
* Fernández Casado, Carolus. 1972. *Los acueductos de España* Matrito 
* Feijoo Martínez, Iacobus, et Gaspar Rodríguez, Didacus. 2019. "Primeros avances sobre el estudio de dos nuevos tramos de conducciones en Mérida." *Cimbra* 415: 24-33. (Nexus ad textum) 
*Martínez Jiménez, Xaverius. 2019. *Aqueducts and Urbanism in post-Roman Hispania*. Gorgias Studies in Classical and Late Antiquity 26. Novae Caesareae 
*Sánchez López, Elena. & Martínez Jiménez, Xaverius. 2016. *Los Acueductos de Hispania: Construcción y Abandono*, Matrito.(Nexus ad textum) 

*Archaeologia Romana
*Hispania Romana

Categoria:Aedificia Romana antiqua
Categoria:Aquaeductus
Categoria:Monumenta Hispaniae
Categoria:Emerita Augusta
Hishammuddin Hussein

**Hishammuddin Hussein**, plenius *Hishammuddin bin Tun Hussein* (Cualae Lumpuriae natus die 5 Augusti 1961) est politicus Malaesiae.

Filius est Hussein Onn, qui primus minister Malaesiae ab anno 1976 usque in 1981 meruerit, nepos autem Onn bin Dato' Jaafar proneposque Jaafar bin Haji Muhammad qui ambo primi ministri fuerant regni Johor. Hishammuddin Hussein alumnus est instituti Sancti Iohannis in urbe nativa et collegii Malayani Kuala Kangsar, deinde universitatis Cambrensis iuxta Aberystwyth et scholae scientiarum oeconomicarum et politicarum Londiniensis. In patriam anno 1989 reditus causidicus operam dedit, sed ab 1995 legatus est parlamento Malaesiano pro circulo Tenggara.

Sub primis ministris successivis Mahathir Mohamad et Abdullah Ahmad Badawi necnon Najib Razak, Hishammuddin Hussein minister ab iuventute anno 1999, ab eruditione die 31 Martii 2004, a rebis internis die 10 Aprilis 2009, a munitione die 16 Maii 2013 factus est, quo munere usque in diem 10 Maii 2018 functus est. A die 10 Martii 2020 usque in 16 Augusti 2021 minister a rebus externis meruit, primo ministro Muhyiddin Yassin.

## Bibliographia 
* Megan Levy, Lindsay Murdoch, "Missing Malaysia Airlines plane: MH370's man in the middle, Hishammuddin Hussein" in *Sydney Morning Herald* (19 Martii 2014)

## Nexus externi 
Categoria:Nati 1961
Categoria:Homines vivi
Categoria:Politici Malaesiae
Categoria:Alumni Collegii Malayani Kuala Kangsar
Categoria:Alumni Instituti Sancti Iohannis (Cuala Lumpuria)
Categoria:Alumni Universitatis Aberystwythensis
Categoria:Alumni Scholae Scientiarum Oeconomicarum et Politicarum Londiniensis
Categoria:Ministri eruditionis
Categoria:Ministri rerum internarum
Categoria:Ministri munitionis
Categoria:Ministri rerum externarum